Օմեր Թոփրաք

**Օմեր Թոփրաք** (, ), թուրք պրոֆեսիոնալ ֆուտբոլիստ։ Ներկայումս Բորուսիա Դորտմունդից վարձավճարով հանդես է գալիս Վերդեր Բրեմենի և Թուրքիայի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Ֆրայբուրգ
Թոփրաքը Ֆրայբուրգի ակադեմիայի սան է։ Իր առաջին պայմանագիրը կնքեց 2008 թվականին։ Իր պրոֆեսիոնալ դեբյուտը նշեց 2008 թվականի օգոստոսի 22-ին՝ Օսնաբրյուկի դեմ խաղում։ Իր առաջին գոլը խփեց նոյեմբերի 16-ին՝ Ֆրանկֆուրտի դեմ խաղում։ Իր առաջին մրցաշրջանում Թոփրաքը անցկացրեց 30 հանդիպում՝ դառնալով 4 գոլի հեղինակ և օգնելով Ֆրայբուրգին հաղթել Երկրորդ Բունդեսլիգան։ Իր առաջին հանդիպումը Բունդեսլիգայում անցկացրեց 2010 թվականի հունվարի 16-ին՝ Համբուրգի դեմ խաղում։ Ֆրայբուրգի առաջին թիմի կազմում Թոփրաքը անցկացրեց 70 հանդիպում՝ դառնալով 4 գոլի և 1 գոլային փոխանցման հեղինակ։

### Բայեր Լևերկուզեն
2011 թվականի ամռանը Թոփրաքը տեղափոխվեց Բայեր Լևերկուզեն։ Իր դեբյուտը ակումբի կազմում նշեց հուլիսի 30-ին՝ Գերմանիայի գավաթի Դինամո Դրեզդենի դեմ խաղում։ Իր առաջին հանդիպումը եվրոպական առաջնություններում անցկացրեց սեպտեմբերի 13-ին՝ Չեմպիոնների Լիգայի Չելսիի դեմ խաղում։ Իր առաջին գոլը Բայերի կազմում խփեց 2013 թվականի մայիսի 4-ին՝ Նյուրնբերգի դեմ խաղում։ Իր առաջին գոլը Չեմպիոնների Լիգայում խփեց 2013 թվականի սեպտեմբերի 17-ին՝ Մանչեսթեր Յունայթեդի դեմ խաղում։ Իր առաջին հանդիպումը Բայեր Լևերկուզենի ավագի թևկապով անցկացրեց 2014 թվականի հոկտեմբերի 8-ին՝ Շտուտգարտի դեմ խաղում։ 2014 թվականի հունվարին Թոփրաքը երկարաձգեց իր պայմանագիրը մինչև 2018 թվականը։ 2015-16 մրցաշրջանում թուրքը դարձավ ակումբի հիմնական ավագը։ Բայեր Լևերկուզենի կազմում անցկացրած 6 մրցաշրջաններում Թոփրաքը անցկացրեց 203 հանդիպում բոլոր մրցաշարերում՝ դառնալով 7 գոլի և 5 գոլային փոխանցման հեղինակ։

### Բորուսիա Դորտմունդ
2017 թվականի փետրվարի 5-ին Թոփրաքը նախնական 4 տարվա պայմանագիր կնքեց Բորուսիա Դորտմունդի հետ։ Ակումբը նրա համար վճարեց 12 միլիոն եվրո, և Թոփրաքը Բորուսիային միացավ 2017 թվականը ամռանը։ Իր դեբյուտը Բունդեսլիգայում նշեց օգոստոսի 26-ին՝ փոխարինելով վնասվածք ստացած Սոկրատիս Պապաստատոպուլոսին Հերթա Բեռլինի դեմ խաղում։ Առաջին հանդիպումը Բորուսիայի մեկնարկային կազմում անցկացրեց սեպտեմբերի 9-ին՝ Ֆրայբուրգի դեմ խաղում։ Սեպտեմբերի 20-ին նա գոլային փոխանցում տվեց Համբուրգի դեմ խաղում՝ օգնելով իր թիմին հաղթել 3-0 հաշվով։ Իր առաջին մրցաշրջանում Թոփրաքը անցկացրեց 36 հանդիպում՝ դառնալով 2 գոլային փոխանցման հեղինակ։ Հաջորդ տարվանից թուրքը կորցրեց իր դիրքը թիմի հիմնական կազմում։ 2019 թվականի օգոստոսի 3-ին Թոփրաքը թիմի մեկնարկային կազմում խաղադաշտ դուրս եկավ Գերմանիայի սուպերգավաթի Բավարիա Մյունխենի դեմ խաղում՝ օգնելով Բորուսիային հաղթել 2-0 հաշվով։

2019 թվականի օգոստոսի 11-ին Թոփրաքը սկզբից վարձավճարով, ապա՝ լրիվ տրանսֆերով տեղափոխվեց Վերդեր Բրեմեն։ Իր դեբյուտը նշեց օգոստոսի 17-ին՝ թիմի մեկնարկային կազմում խաղադաշտ դուրս գալով Ֆորտունա Դյուսելդորֆի դեմ խաղում։

## Միջազգային կարիերա
Թոփրաքը իրավասու էր ներկայացնել Գերմանիան և Թուրքիան միջազգային ասպարեզում։ 2008 թվականին նա Գերմանիայի Մ18 հավաքականի կազմում հաղթեց Եվրոպայի առաջնությունը՝ անցկացնելով 3 հանդիպում ու դառնալով 1 գոլի հեղինակ։

2011 թվականի սեպտեմբերի 30-ին Թոփրաքը Գուս Հիդինգի կողմից հրավիրվեց Թուրքիայի ազգային հավաքական՝ Գերմանիայի և Ադրբեջանի դեմ խաղերի համար։ Իր դեբյուտը ազգային հավաքականի կազմում նշեց 2011 թվականի նոյեմբերի 15-ին՝ Խորվաթիայի դեմ խաղում։ Իր առաջին գոլը խփեց 2012 թվականի փետրվարի 29-ին՝ Սլովակիայի դեմ ընկերական խաղում։ 2012 թվականի մայիսի 29-ին Թոփրաքը գոլի հեղինակ դարձավ Բուլղարիայի դեմ խաղում՝ օգնելով Թուրքիային հաղթել 2-0 հաշվով։ 2014 թվականի սեպտեմբերի 9-ին նա հեռացվեց խաղադաշտից Իսլանդիայի դեմ խաղում՝ ստանալով երկրորդ դեղին քարտը հանդիպման 59-րդ րոպեին։

## Կարիերայի վիճակագրություն
### Ակումբային վիճակագրություն
*2019 թվականի նոյեմբերի 19-ի դրությամբ*

### Միջազգային վիճակագրություն
*2019 թվականի նոյեմբերի 19-ի դրությամբ*

### Միջազգային գոլեր

## Նվաճումներ
### Ակումբային
**Ֆրայբուրգ**

* Երկրորդ Բունդեսլիգա․ 2008-09

**Բորուսիա Դորտմունդ**

* Գերմանիայի սուպերգավաթ. 2019

### Միջազգային
**Գերմանիա Մ19**

* ՈՒԵՖԱ Եվրոպայի Մ19 առաջնություն․ 2008

## Ծանոթագրություններ

## Արտաքին հղումներ
* Թոփրաքի պաշտոնական Ինստագրամի էջը
* Թոփրաքը transfermarkt-ում
* Թոփրաքը soccerbase.com-ում
* Թոփրաքը WhoScored.com կայքում
* Թոփրաքը Վերդեր Բրեմենի պաշտոնական կայքում 
* Թոփրաքը ՈՒԵՖԱ-ի պաշտոնական կայքում
* Թոփրաքը ՖԻՖԱ-ի պաշտոնական կայքում

Կատեգորիա:Բայեր Լևերկուզենի ֆուտբոլիստներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Թուրք ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Թուրքական ծագմամբ գերմանացիներ
Կատեգորիա:Թուրքիայի հավաքականի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրայբուրգի ֆուտբոլիստներ